12.

A (törölt) 11. pont a következő szöveggel egészül ki: „32002 L 0083: az Európai Parlament és a Tanács 2002. november 5-i 2002/83/EK irányelve az életbiztosításról (HL L 345., 2002.12.19., 1. o.), az alábbi módosításokkal: — 32002 L 0087: az Európai Parlament és a Tanács 2002. december 16-i 2002/87/EK irányelve (HL L 35., 2003.2.11., 1. o.), — 32004 L 0066: a Tanács 2004. április 26-i 2004/66/EK irányelve (HL L 168., 2004.5.1., 35. o.), — 32005 L 0001: az Európai Parlament és a Tanács 2005. március 9-i 2005/1/EK irányelve (HL L 79., 2005.3.24., 9. o.), — 32005 L 0068: az Európai Parlament és a Tanács 2005. november 16-i 2005/68/EK irányelve (HL L 323., 2005.12.9., 1. o.), — 32006 L 0101: a Tanács 2006. november 20-i 2006/101/EK irányelve (HL L 363., 2006.12.20., 238. o.), — 32007 L 0044: az Európai Parlament és a Tanács 2007. szeptember 5-i 2007/44/EK irányelve (HL L 247., 2007.9.21., 1. o.). E megállapodás alkalmazásában az irányelv szövege az alábbi kiigazításokkal értendő: a) a 6. cikk (1) bekezdésének a) pontja a következő szöveggel egészül ki: »— Izland esetében: Hlutafélag, Gagnkvæmt félag, — Liechtenstein esetében: Aktiengesellschaft, Genossenschaft, Stiftung, — Norvégia esetében: Aksjeselskaper, Gjensidige selskaper.« b) a 15., a 15a., a 15b., valamint a 15c. cikknek a részesedést szerezni kívánó személy prudenciális értékelésére vonatkozó szabályai nem alkalmazandók, amennyiben az irányelv meghatározása szerinti részesedést szerezni kívánó személy székhelye a Szerződő Felek területén kívül található vagy a Szerződő Felek területén kívüli szabályozás alá tartozik; c) az 57. cikk nem alkalmazandó; a következő rendelkezést kell alkalmazni: Egy vagy több harmadik országgal kötött megállapodás útján minden Szerződő Fél megállapodhat az irányelv 51., 52., és 54–56. cikkében szereplő rendelkezésektől eltérő rendelkezések alkalmazásában azzal a feltétellel, hogy biztosított személyei megfelelő és egyenlő védelemben részesülnek. A Szerződő Felek az ilyen megállapodások megkötése előtt tájékoztatják egymást és konzultálnak egymással. A Szerződő Felek nem alkalmaznak a Szerződő Felek területén kívüli székhellyel rendelkező biztosítók fióktelepeire olyan rendelkezéseket, amelyek kedvezőbb bánásmódot eredményeznek annál, mint amilyenben a Szerződő Felek területén székhellyel rendelkező biztosítók fióktelepei részesülnek. d) az 59. cikkben bemutatott harmadik országbeli biztosítók tekintetében a következőket kell alkalmazni: 1. A harmadik országok biztosítóira vonatkozó rendszer alkalmazásában a lehető legnagyobb mértékű konvergencia elérése érdekében a Szerződő Felek az 59. cikk (1) és (5) bekezdésének megfelelően információt cserélnek. Az EGT Vegyes Bizottság keretében és a Szerződő Felek megállapodása szerinti különös eljárásoknak megfelelően konzultációkat tartanak az 59. cikk (2) bekezdésében (3) bekezdésében és (4) bekezdésében említett ügyekkel kapcsolatban. 2. A Szerződő Felek hatáskörrel rendelkező hatóságai által a harmadik országok jogrendszere alapján működő anyavállalatok közvetlen vagy közvetett leányvállalatainak minősülő biztosítók részére adott engedélyek az irányelv rendelkezéseivel összhangban valamennyi Szerződő Fél területén érvényesek. Azonban a) ha egy harmadik ország mennyiségi korlátozásokat alkalmaz egy EFTA-állam biztosítóinak létesítésére, vagy olyan korlátozásokat állapít meg az ilyen biztosítókra, amelyeket a Közösség biztosítóira nem alkalmaz, az adott harmadik ország jogrendszere alapján működő anyavállalatok közvetlen vagy közvetett leányvállalatának minősülő biztosítók részére a hatáskörrel rendelkező hatóságok által a Közösségen belül kiadott engedélyek csak a Közösségben érvényesek, kivéve, ha egy EFTA-állam saját joghatósága alapján ettől eltérően határoz; b) ha a Közösség úgy határozott, hogy egy harmadik ország jogrendszere alapján működő anyavállalatok közvetlen vagy közvetett leányvállalatának minősülő biztosítók engedélyeire vonatkozó határozatokat korlátozza vagy felfüggeszti, az ilyen biztosítók részére egy EFTA-állam hatáskörrel rendelkező hatósága által kiadott bármely engedély csak saját joghatóságán belül érvényes, kivéve, ha egy másik Szerződő Fél saját joghatóságán belül ettől eltérően határoz; c) az a) és b) albekezdésben említett korlátozások vagy felfüggesztések nem vonatkoznak a valamely Szerződő Fél területén már engedélyezett biztosítókra vagy azok leányvállalataira. 3. Amikor a Közösség az 59. cikk (3) és (4) bekezdése alapján tárgyalásokat folytat egy harmadik országgal annak érdekében, hogy biztosítói a belföldi biztosítókkal azonos bánásmódban részesüljenek, és számukra hatékony piacra jutást biztosítsanak, igyekszik az EFTA-államok biztosítói számára is elérni az azonos bánásmód biztosítását; e) a 30. cikk (1) bekezdésében az »az összes tagállamot átfogó európai fogyasztói árindex« szövegrész helyébe az »az összes tagállamot átfogó EGT fogyasztói árindex« szövegrész lép.”